दिलीप सिरमौरी की पहाड़ी गानों की अलबम ‘फोक जर्नी’ मचा रही धूम
हरिपुरधार | मशहूरहिमाचली गायक दिलीप सिरमौरी की नई पहाड़ी गानों की अलबम फोक जर्नी हिमाचल उत्तराखंड में धूम मचा रही है। अलबम में 5 गाने हैं। आमतौर पर पहाड़ी गानों की अलबम रोमांटिक गानों के साथ बनाई जाती है। इस अलबम की खासियत यह है कि दिलीप सिरमौरी ने सभी गाने पारंपरिक शैली में गाए हंै। अलबम में सिरमौर जिले की दो हारुलों के अलावा शिमला जिले की तीन नाटियों की रिकार्डिंग की गई है। हारुलों के माध्यम से सिरमौर जिले की वीर गाथाओं का जहां बड़ी खूबसूरती से बखान किया गया है, वहीं ट्रेडिशनल नाटियों के माध्यम से शिमला जिले की संस्कृति को जिंदा रखने के प्रयास किए गए हैं। दिया चांबी, बांको जातीय भानजा की हारुले सिरमौर, सोलन शिमला जिले के अलावा उत्तराखंड में सुपर हिट हो रही है। शिमला जिले की प्रसिद्ध नाटी भागीरथी, रामपुर की नाटी पारा पानुआ जुब्बल कोटखाई की प्रसिद्घ दुंदी को भी लोगों द्वारा काफी पंसद किया जा रहा है। अलबम के सभी गाने दिलीप सिरमौरी ने गाए हैं। अलबम का संगीत राजेश रोहित ने तैयार किया है। प्रसिद्ध लोग गायक राजेश मलिक ने बताया कि अलबम में सभी गाने पारंपरिक है। विश्लेषक बलवीर ठाकुर बताते हैं कि हारुलों नाटियों से सजी इस अलबम में वीर गाथाओं का खूबसूरती से बखान किया गया है। हारुलों को ठेठ सिरमौरी भाषा में गाया है।
bho_Deva hin_Deva